Galítsia-Volínia va ser finalment assimilada pel Regne de Polònia, mentre que la República de Nóvgorod i Vladimir-Súzdal, dues regions a la perifèria de Kíev, van establir les bases per a la moderna nació russa.La República de Nóvgorod va escapar de l'ocupació mongola i, juntament amb Pskov, van mantenir un cert grau d'autonomia durant el temps del jou mongol; es van estalviar en gran mesura les atrocitats que van afectar la resta del país. Dirigits pel príncep Alexandre Nevski, els novgorodians van repel·lir els invasors suecs a la batalla del Nevà el 1240,així com els croats germànics a la batalla del Gel el 1242.